CELEX: 32005D0510
Language: da
Date: 2005-06-14 00:00:00
Title: 2005/510/Euratom: Kommissionens afgørelse af 14. juni 2005 om Det Europæiske Atomenergifællesskabs tiltrædelse af den fælles konvention om sikker håndtering af brugt brændsel og radioaktivt affald (meddelt under nummer K(2005) 1729)

16.7.2005   
            
            
               DA
            
            
               Den Europæiske Unions Tidende
            
            
               L 185/33
            
         
      KOMMISSIONENS AFGØRELSE
   
   af 14. juni 2005
   om Det Europæiske Atomenergifællesskabs tiltrædelse af den fælles konvention om sikker håndtering af brugt brændsel og radioaktivt affald
   (meddelt under nummer K(2005) 1729)
   (2005/510/Euratom)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til Rådets afgørelse 2005/84/Euratom (1) af 24. januar 2005 om godkendelse af Det Europæiske Atomenergifællesskabs tiltrædelse af den fælles konvention om sikker håndtering af brugt brændsel og radioaktivt affald (herefter »den fælles konvention«), og
   ud fra følgende betragtninger:
   
               (1)
            
            
               22 medlemsstater er kontraherende parter i den fælles konvention.
            
         
               (2)
            
            
               Det Europæiske Atomenergifællesskab bør tiltræde konventionen —
            
         TRUFFET FØLGENDE AFGØRELSE:
   Artikel 1
   Tiltrædelsen af den fælles konvention godkendes herved på Det Europæiske Fællesskabs vegne.
   Teksten til den fælles konvention og erklæringen fra Det Europæiske Atomenergifællesskab i overensstemmelse med den fælles konventions artikel 39, stk. 4, nr. iii) er knyttet som bilag til denne afgørelse.
   Artikel 2
   Erklæringen, der er knyttet som bilag til denne afgørelse, deponeres ved brev underskrevet af lederen af Europa-Kommissionens delegation ved de internationale organisationer i Wien hurtigst muligt efter, at denne afgørelse er vedtaget, hos generaldirektøren for Den Internationale Atomenergiorganisation, som er depositar for den fælles konvention.
   
      Udfærdiget i Bruxelles, den 14. juni 2005.
      
         
            På Kommissionens vegne
         
         Andris PIEBALGS
         
         
            Medlem af Kommissionen
         
      
   
   
      (1)  EFT L 30, 3.2.2005, s. 10.
   
      Erklæring fra Det Europæiske Atomenergifællesskab i overensstemmelse med artikel 39, stk. 4, nr. iii) i den fælles konvention om sikker håndtering af brugt brændsel og radioaktivt affald
      Følgende stater er på nuværende tidspunkt medlemmer af Det Europæiske Atomenergifællesskab: Kongeriget Belgien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Irland, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Republikken Slovenien, Den Slovakiske Republik, Republikken Finland, Kongeriget Sverige, Det Forenede Kongerige Storbritannien og Nordirland.
      Fællesskabet erklærer, at artiklerne 1 til 16, 18, 19, 21 og 24 til 44 i den fælles konvention finder anvendelse på det.
      Sammen med ovennævnte medlemsstater har Fællesskabet kompetence på de områder, der er omfattet af artiklerne 4, 6 til 11, 13 til 16, 19 og 24 til 28 i den fælles konvention, således som det er fastslået i traktaten om oprettelse af Det Europæiske Atomenergifællesskab, artikel 2, litra b), samt de relevante artikler i afsnit II, kapitel 3, »Sundhedsbeskyttelse«.